Tééh łééchąąʼí

éí Naakaii Łizhiní Bikéyah dóó Ásáí Dineʼé Bikéyahdi dahólǫ́, ndaʼałkaahí dóó ééʼdeetįįhii éí "Hyaenidae" deiłníigo dayózhi.
Ałkʼídą́ą́ʼ tééh łééchąąʼí ákwíí shį́į́ ałʼąą ádaatʼéé ńtʼę́ę́ʼ; dííshjį́į́góó éí tʼóó dį́į́ʼ ałʼąą átʼéego yidzíí. Azhą́ łééchąąʼíigi ádaníłtso dóó łééchąąʼígi átʼéego naakai ndi, díí naaldlooshii éí náshdóí dóó mósí dah yikahjįʼ atah daasdzoh.

Tééh łééchąąʼí éí nihookááʼ tʼéiyá naakai, áádóó éí hoolʼáágóó doo tsinlátahgi ndaaldeeh da. Nááná éí hóółtseiigi dóó tłʼoh dahólǫ́ǫgi naakai łeh.

Tééh łééchąąʼí éí daʼałghałgo naakai (tʼáá hazhóʼó chʼosh yighání, díí éí tsinaʼayąʼii dóó wóláchííʼ yildeeł). Łaʼ éí dííłdzid tʼéiyá deilghał, náánáłaʼ éí naaldlooshii haalzheehgo naakai. Nááná éí doo naaldlooshii bitsįʼ tʼéiyá deilghał da — naaldlooshii bighaaʼ dóó bitsʼin ałdóʼ deiyą́.